Kurzuskód és név: 	S-TAKC01 Technika, életvitel, háztartás	
Kurzusfelelős neve és adatai: 	Kesztyűsné dr. Dobos Katalin főiskolai docens	
Kurzus oktatói:	Dr. Pitrik József főiskolai docens, Sándorné dr. Tóth Zsuzsanna főiskolai docens, Dr. Gion János főiskolai docens	
Szak megnevezése:	tanító - alapképzési szak	
Megfeleltetés tantárgyeleme:	S-TAKC015 Természetes anyagok	
Tantárgyelem oktatásáért felelős tanszék:	Technika Tanszék	
Kurzus adatai:	Heti óraszám	Értékelés	Kreditszám	Javasolt szemeszter	
	2	Gyakj.	2	5	

Általános cél: Olyan tanítók képzése, akik ismerik az anyagok csoportosítását, legfontosabb tulajdonságait. Tudnak természetes anyagokból egyszerű modelleket, tárgyakat tervezni és kiviteleztetni az elkészített dokumentáció alapján az általános iskola alsó tagozatában.

A kurzus felvételének feltételei: az S-TAKC013 és az S-TAKC014 kurzus teljesítése.

A kurzus teljesítésének feltételei:
A gyakorlatokon részvétel kötelező (3 igazolt hiányzás pótolható). 
A gyakorlati jegy megállapítása:
–	a gyakorlatokon elkészített tárgyak, anyagvizsgálati jegyzőkönyvek (6), és az
–	otthoni feladatként elkészített tervek (2) értékelése alapján történik.
A gyakorlatok pótlására és a javító zárthelyi írására előzetes egyeztetés alapján van lehetőség a szorgalmi időszakban, de legkésőbb az utolsó előtti hétig.
	
A kurzus részletes tematikája:
1. 	Anyag fogalma. Funkció, szerkezet, összetétel, tulajdonság, cserélhetőség.
2. 	Az anyag tudatos és tervszerű feldolgozása. Anyagtechnológia értelmezése: nyersanyag, félkész termék, késztermék, melléktermék, gyártási hulladék, felhasználási hulladék, szennyezőanyag.
3.	Természetes anyagok fogalma, csoportosítása, közös és eltérő tulajdonságaik. Anyagvizsgálatok. (Szervetlen anyagok: homok, kavics, agyag, kő; Szerves anyagok: termőtalaj, fű, szalma, nád, kukoricaszár, csutka, fa, levelek, termések, virágok.)
4.	Előkészület az anyagok megmunkálására. Tervezés, szervezés, kivitelezés. Balesetek megelőzésének szabályai.
5.	Természetes anyagok megmunkálása I. Műveletek és eszközök. Egyszerű alakzatok, tárgyak készítése képlékeny anyagokból. (agyag, gyurma, sógyurma, tészta, thermogyurma)
6.	Természetes anyagok megmunkálása II. Ipari technológiák rendszere: építőanyagipar, kerámiaipar, malomipar, élelmiszeripar, …
7.	Természetes anyagok megmunkálása III. Műveletek és eszközök. Egyszerű alakzatok, játékok, tárgyak készítése szerves természeti anyagokból (állatfigurák, bábuk, faliképek, …).
8-9.	Természetes anyagok megmunkálása IV. Összetett tárgyak, modellek készítése természeti anyagokból. (kunyhók, házikók)
10.  Természeti anyagok megmunkálása V. Otthon technológiája. Műveletek és eszközök csoportosítása a konyhai munkákban (főzés-sütés, tartósítás).
11-13. Természeti anyagok anyagvizsgálatai. Fizikai, kémiai, mechanikai és technológiai vizsgálatok rendszere. Makroszkopikus és mikroszkopikus vizsgálatok.
13.	A technológiai lánc. A technológiai vertikum. Technológiák környezeti hatásai.

Irodalom: 
Bérczi–Hegyi: Anyagtechnológia. JPTE, Pécs, 1994.
Pitrik József (szerk): Technika és életvitel 5-8. osztály, Apáczai Kiadó, 2002.
Apáczai Kiadó: Első-, második-, harmadik-, negyedik technikakönyvem, 2002.
Szandi Györgyné: Ötlettár kézügyesség fejlesztéséhez. Pauz Kiadó, Celldömölk, 1992. Kiss Sándor (szerk.): Technika. Debreceni Református Főiskola, 2004.